जीत के बाद उन्होंने कहा कि पिछले कुछ वर्षों से, खासकर पिछले वर्ष से मैं ने काफी मेहनत की थी. 6 फुट 6 इंच लंबे और 82 किलोग्राम के सिलिच और 5 फुट 10 इंच लंबे और 68 किलोग्राम के निशिकोरी के बीच विपरीत शैली का यह मुकाबला था. निशिकोरी ने भी स्वीकार किया कि सिलिच ने खेल के हर विभाग में हराया और वास्तव में वे बहुत अच्छा खेले और मैं अच्छा टैनिस नहीं खेल पाया. यह मेरी कड़ी हार थी लेकिन उम्मीद है कि मैं अगली बार ट्रौफी जरूर हासिल करूंगा.